Albin Stănescu

Prin plecarea la ambasada pământenilor din cer, unde a fost chemat de Dumnezeu, prietenul și colegul în ale artelor plastice Albin Stănescu a lăsat în sufletele celor ce l-au cunoscut și apreciat, un vid ce nu poate fi exprimat prin cuvinte. Albin Stănescu în tot ceea ce povestea avea un sincer surâs ca un îndemn la viață, la creație artistică.

Pictorul Vasile Parizescu, într-un interviu, afirma că: Picturile sunt copiii săi iubiți. Un proverb african spune: Cine are copii, nu moare. Pe pereții casei mele se află trei tablouri copiii domnului Albin Stănescu. Datorită tablourilor, orice vizitator îl va cunoaște pe Albin Stănescu și vom vorbi mult despre personalitatea sa. Cu scurgerea timpului, oamenii buni devin nemuritori. Odată cu plecarea lui, Albin Stănescu a luat și culorile curcubeului, lăsând viața noastră cenușie. Dumnezeu să-i ocrotească sufletul veșnic viu!

De regulă pentru cei plecați spre cer, se vorbește numai de bine și se aduc cuvinte frumoase. Pentru prietenul Albin Stănescu, încă din timpul vieții sale pe pământ, nu se pot spune decât cuvinte de mare laudă. În preajma lui simțeai liniște, seninătate și o puternică concentrare artistică și spirituală. Avea puterea de a implica în discuții despre arta frumosului pe toți cei care îl însoțeau. Dovadă că și azi, 11.04.2023, prin intermediul colegului, pictor cunoscut, Valentin Tănase, a adunat – nefiind prezent – în jurul său o mulțime de artiști, datorită expoziției omagiale Albin Stănescu. Nu te vom uita!

Cojocaru Vergil Cover, artist, membru UAPR

Contents